I henhold til Plinius den eldre var det to former for villaer: , som var sete på landet som man med enkelhet kunne reise til fra Roma (eller fra en annen by) for en natt eller to; og , herskapsboligen på den rustikke eiendommen på landet, drevet av fastboende tjenere. Villa rustica var sentrert om selve villa, kanskje kun bebodd i enkelte av årets sesonger. I keisertiden var det en konsentrasjon av keiserlige villaer i nærheten av Napolibukten, særlig på ferieøya Capri; ved Mount Circeo ved den italienske kysten; og ved Antium (Anzio). Rike romere rømte fra sommerheten i høydene rundt Roma, særlig rundt Frascati (Villa Adriana, det vil si Hadrians villa). Det er sagt at Cicero eide ikke færre enn sju villaer, den eldste av dem (som han hadde arvet) lå i nærheten av Arpinum. Plinius den yngre hadde tre eller kanskje fire, og av disse var den så lå i nærheten av Laurentium den som er best kjent fra hans skrifter.